CELEX: 32012D0313(02)
Language: el
Date: 2012-03-09 00:00:00
Title: Απόφαση του Συμβουλίου, της 9ης Μαρτίου 2012 , για τον διορισμό ενός μέλους του διοικητικού συμβουλίου του Ευρωπαϊκού Οργανισμού Χημικών Προϊόντων

13.3.2012   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 74/7
            
         ΑΠΌΦΑΣΗ ΤΟΥ ΣΥΜΒΟΥΛΊΟΥ
   της 9ης Μαρτίου 2012
   για τον διορισμό ενός μέλους του διοικητικού συμβουλίου του Ευρωπαϊκού Οργανισμού Χημικών Προϊόντων
   2012/C 74/04
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 1907/2006 του Ευρωπαϊκού Κοινοβουλίου και του Συμβουλίου, της 18ης Δεκεμβρίου 2006, για την καταχώριση, την αξιολόγηση, την αδειοδότηση και τους περιορισμούς των χημικών προϊόντων (REACH) και για την ίδρυση του Ευρωπαϊκού Οργανισμού Χημικών Προϊόντων (1), και ιδίως το άρθρο 79,
   Εκτιμώντας τα ακόλουθα:
   
               (1)
            
            
               Σύμφωνα με άρθρο 79 του κανονισμού (ΕΚ) αριθ. 1907/2006, το Συμβούλιο θα πρέπει να διορίσει, ως μέλη του διοικητικού συμβουλίου του Ευρωπαϊκού Οργανισμού Χημικών Προϊόντων («το διοικητικό συμβούλιο»), έναν εκπρόσωπο από κάθε κράτος μέλος.
            
         
               (2)
            
            
               Με απόφαση της 17ης Μαΐου 2011 (2), το Συμβούλιο διόρισε 15 μέλη στο διοικητικό συμβούλιο, συμπεριλαμβανομένου ενός από την Πορτογαλία.
            
         
               (3)
            
            
               Η πορτογαλική κυβέρνηση ενημέρωσε το Συμβούλιο σχετικά με την πρόθεσή της να αντικαταστήσει τον εκπρόσωπο της Πορτογαλίας στο διοικητικό συμβούλιο και πρότεινε νέο εκπρόσωπο, ο οποίος θα πρέπει να διορισθεί για το διάστημα μέχρι τις 31 Μαΐου 2015,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Ο Paulo Guilherme DA SILVA LEMOS, πορτογάλος υπήκοος, γεννηθείς την 9η Ιουλίου 1963, διορίζεται μέλος του διοικητικού συμβουλίου του Ευρωπαϊκού Οργανισμού Χημικών Προϊόντων, στη θέση του Mário GRÁCIO, για το χρονικό διάστημα από τις 15 Μαρτίου 2012 έως τις 31 Μαΐου 2015.
   Άρθρο 2
   Η παρούσα απόφαση αρχίζει να ισχύει την ημέρα της έκδοσής της.
   
      Βρυξέλλες, 9 Μαρτίου 2012.
      
         
            Για το Συμβούλιο
         
         
            Η Πρόεδρος
         
         I. AUKEN
      
   
   
      (1)  ΕΕ L 396 της 30.12.2006, σ. 1.
   
      (2)  EE C 151 της 21.5.2011, σ. 1.